Diari Oficial de la Generalitat Valenciana


Sumari del DOGV 1716, del 04-02-1992 (1992/823845)

RESOLUCIÓ de 14 de novembre de 1991, del Conseller d'Obres Públiques, Urbanisme i Transports, per la qual considera complida la Resolució d'aquest Conseller d'Obres Públiques, Urbanisme i Transports, de 26 de maig de 1991, relativa a 1'aprovació definitiva de les modificacions núm. 13 (arts. 168 i 172) i núm. 17 de la modificació núm. 7 del Pla General d'Ordenació Urbana de Gandia.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1716

Data del DOGV
:   04-02-1992

Secció del DOGV
:   ALTRES DISPOSICIONS

Número del document
:   1992/823845


Data del document
:   14-11-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 14 de novembre de 1991, del Conseller d'Obres Públiques, Urbanisme i Transports, per la qual considera complida la Resolució d'aquest conseller, de 26 de maig de 1991, relativa a l'aprovació definitiva de les modificacions núm. 13 (art. 168 i 172) i núm. 17 de la modificació núm. 7 del Pla General d'Ordenació Urbana de Gandía.  
Vist l?expedient relatiu a la modificació núm. 7 del Pla General d'Ordenació Urbana de Gandia.  
Vist que Gandia disposa de Pla General d'Ordenació Urbana, aprovat definitivament el 21 de juliol de 1983, de primera revisió del Pla General d'Ordenació Urbana, aprovada definitivament l'11 de maig de 1990, i d'una sèrie de modificacions posteriors. .  
Vist que el document va ser aprovat inicialment en sessió plenària de, l'ajuntament el dia 5 d'octubre de 1989, i que, després del període d'exposició pública pertinent, es va aprovar provisionalment el 7 de juny de 1990; i atés que la documentació aportada consta de l?expedient de l'ajuntament i del projecte tècnic de les modificacions, que conté el justificant i els plànols d'informació i ordenació.  
Vist que la modificació núm. 7 del Pla General d'Ordenació Urbana de Gandia va ser aprovada en comissió informativa de la Comissió Territorial d'Urbanisme de 17 de gener i de 21 de febrer de 1981 i per la Comissió Territorial d'Urbanisme de València en data de 28 de febrer de 1991 i que l?esmentada Modificació núm. 7 consta a més a més de 21 modificacions puntuals.  
Vist que el 26 de maig de 1991 el Conseller d'Obres Públiques, Urbanisme i Transports, va dictar la resolució següent:  
« ... supeditar l'aprovació definitiva de les modificacions 13 (art. 168 i 172); 17 fins que s'esmenen les deficiències esmentades amb anterioritat, les quals són:  
Modificació puntual núm. 13 titulada "Requalificar terrenys depuradora polígon Alcodar com a dotacions comunitàries', que afecta els articles 168 i 172 de les normes del Pla General d'Ordenació Urbana, que està justificada per raons tècniques que han determinat la substitució del sistema de depuració d'aigües al polígon, amb l?eliminació de la depuradora i la instal·lació del col·lector, malgrat això no queden clars l?ús i la distància mínima a les infrastructures del vial i ferrocarril, per la qual cosa cal supeditar-ne l'aprovació a l?esmena de les deficiències esmentades.  
Modificació puntual núm. 17, titulada 'Terrenys Sistema General equipament comunitari a l?àrea de Beniopa", que afecta l'article 278.2 de les normes del Pla General d'Ordenació Urbana, consisteix en qualificar com a sistema general els terrenys situats entre els nuclis urbans de Gandia, Beniopa i Santa Ana, delimitats entre l'Aigüera de Beniopa i el Barranc de Beniopa, ha estat classificat el sòl com a no urbanitzable comú i no urbanitzable protegit, i no està justificat els sistema d'obtenció d'aquest sòl, també hi manca l?estudi econòmico-financer, per la qual cosa cal aprovar aquesta modificació encara que amb la supeditació al fet que es mantinga la classificació de sòl no urbanitzable, i quedarà com a sòl no urbanitzable protegit la zona d'afecció del llit.  
D'aquesta esmena es donarà compte a aquest conseller, el qual no cal que realitze una nova aprovació definitiva, d'acord amb el que estableix l'art. 132, 3 b del Reglament de Planejament...'   
Vist que amb data de registre d'entrada d'aquesta Comissió Territorial d'Urbanisme d'11 de juliol de 1991, l'Ajuntament de Gandia tramet documentació justificativa, complementària de les modificacions, en què n'esmenava les deficiències.  
Atés que respecte de la modificació puntual núm. 13 titulada «Requalificar terrenys depuradora polígon Alcodar com a dotacions comunitàries», situats en sòl urbà, l'Ajuntament de Gandia n'aclareix l?ús i aporta el certificat de l'Acord del ple de l'ajuntament de 27 de setembre de 1989, sobre «Cessió immoble al Consorci Provincial d'Incendis per a construcció d'un Parc Comarcal de Bombers».  
Respecte de les distàncies al vial i al ferrocarril, l'Ajuntament de Gandia aporta plànols a escala 1:5.000 i 1:1.000, de situació i emplaçament respectivament, en què s'observa que les distàncies a la xarxa viària són semblants a les de la resta del sector urbà i poden considerar-se acceptables. Pel que fa a les distàncies al ferrocarril, de la documentació aportada es dedueix que es respecten les zones de domini públic i de servitud, i respecte de la zona d'afecció no es dedueix clarament si la barrera de tancament del parc queda inclosa en aquesta zona d'afecció (arts. 282 i 286 del Reglament de la Llei d'ordenació dels transports terrestres), per la qual cosa si queda inclosa (per amidament exacte efectuat sobre el terreny) haurà de complir els arts de la Llei i sol·licitar-ne autorització a l'empresa titular de la línia.  
Atés que respecte de la modificació puntual núm. 17 titulada «Terrenys Sistema General Equipament Comunitari en àrea de Beniopa», l'Ajuntament de Gandia justifica l?obtenció de sòl gratuïtament, en aplicació de la tècnica d'aprofitament mitjà, a través de dos PAU (PAU Polígon Industrial Sant Joan i PAU Sector Uir) i de futures programacions, així mateix l'Ajuntament de Gandia aporta documentació gràfica en la qual es manté com a «Sòl No Urbanitzable Protegit Llit».  
Atés que segons l?informe tècnic favorable dels serveis territorials de la Direcció General d'Urbanisme i Ordenació Territorial s'han esmenat les deficiències abans esmentades.   
Atés que aquest Conseller d'Obres Públiques, Urbanisme i Transports és competent, d'acord amb el que estableix l'art. 3.2 del Decret 137/1990, de 30 de juliol, del Consell de la Generalitat Valenciana que aprova el reglament dels òrgans urbanístics de la Generalitat Valenciana en relació amb l'art. 132.3 b) del Reglament de Planejament.  
Atesos el text refós de la Llei sobre Règim del Sòl i Ordenació Urbana, el Reglament de Planejament, la Llei de Procediment Administratiu i la resta de preceptes d?aplicació concordant, resolc:  
Considerar complimentada la resolució d'aquest Conseller d'Obres Públiques, Urbanisme i Transports de 26 de maig de 1991 relativa a l'aprovació definitiva de les modificacions núm. 13 (art. 168 i 172) i núm. 17 de la modificació núm. 7 del Pla General d'Ordenació Urbana de Gandia.  
Declarar definitivament aprovades les modificacions núm. 13 (art. 168 i 172) i núm. 17 de la modificació núm. 7 del Pla General d'Ordenació Urbana de Gandia.  
Ordenar la publicació en el BOP d'aquesta resolució sense perjudici de l?obligació municipal de publicar el text íntegre de les ordenances modificades de l?esmentat Pla General d'acord amb l'article 70.2 de la Llei 7/1985 de 2 d'abril.  
L'Ajuntament de Gandia ha de notificar el contingut d'aquest acord a tots els particulars interessats en l?expedient de referència.  
Contra aquesta resolució, que no esgota la via administrativa, es pot interposar recurs de reposició davant aquest conseller en el termini d'un mes, comptador des de l?endemà de la publicació de la resolució, i s'haurà de presentar abans del contenciós administratiu. Aquest últim recurs s'haurà d'interposar davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de la publicació de la resolució del recurs de reposició, si aquesta fos expressa, o en el termini d'un any des de la data d'interposició de l?esmentat recurs de reposició, si no fos motiu de resolució; tot açò sense perjudici de la interposició de qualsevol altre recurs que s'estime procedent.  
València, 14 de novembre de 1991. - El Conseller d'Obres Públiques, Urbanisme i Transports: Eugenio Burriel de Orueta.